Наступнае, што найбольш хвалюе, — гэта праблема пакліканняў. Пакліканняў на сённяшні дзень ва ўсіх інстытутах кансэкраванага жыцця яшчэ замала. Да таго ж ёсць негатыўная тэндэнцыя адыходу кансэкраваных асобаў з манаскага жыцця ў свет, вельмі часта пасля складзеных вечных абяцанняў. Цяжка вызначыць адназначную прычыну гэтай тэндэнцыі. Напэўна, спектр прычынаў вельмі шырокі, складаны і патрабуе глыбокага разважання кожнай манаскай супольнасці.